Discussió:Llista de monuments de la Conca de Barberà

message: Trasllado la foto que hi havia ara del molí de la Cadena (la xemeneia) al molí del Vapor de la Cadena. Segons la definició de Patmapa i el Vissir, el molí de la Cadena és l'edifici que hi ha a la part sud de la carretera, el de la part nord és el molí de la Cadena de Baix, i el de més a l'esquerra (actualment només una xemeneia) el molí de vapor de la Cadena. --Enric (discussió) 18:47, 23 ago 2016 (CEST)
replies: text: Ok. Tal com diu la diputació és un conjunt (de fet els 3 són molt a prop): el Molí de Baix, el de Dalt i el Nou. Entenc que el Nou és el casal gran (Molí de la Cadena), el de Dalt deu ser la xemeneia per eliminació i el de Baix deu ser la casa de davant que identifico per intuïció amb :File:Molí de la Cadena (Vallfogona de Riucorb) - 3.jpg. --V.Riullop (parlem-ne) 19:05, 23 ago 2016 (CEST)
replies: text: : Mirant-los amb el Google Street es veuen tots tres. El de la foto que has afegit segurament és el de Baix, i també correspon amb el mapa del Vissir. Allà en diu Molí de la Cadena (el que hi ha al sud, és a dir el casal gran, que ha estat restaurat en forma de castell medieval), Molí de la Cadena de Baix (el que hi ha al nord d'aquest, davant per davant de la carretera) i Molí de vapor de la Cadena (la xemeneia que hi ha a l'oest). També al Vissir surt el Pont de la Cadena, que segurament és el que Patmapa en diu "Pont a Vallfogona de Riucorb", ja que a la descripció diu que és al barranc de Saladern, com també se'n diu del riu Seniol. Demà hi aniré de safari, per això estic afegint les coordenades que falten. --Enric (discussió) 19:19, 23 ago 2016 (CEST)
thread_title:  Molí de la Cadena 

message: Les dades de les dues creus de terme de Conesa estaven molt barrejades i algunes fonts no hi ajuden. Apunto aquí les conclusions per futura referència.
* La creu del camí de Forés havia estat al camí de Forès a l'oest del poble i des del 2003 és al costat de l'església, al sud del poble.
* La creu del portal reial és al nord del poble. Cal vigilar perquè al mapa topogràfic de l'ICGC el rètol està fora de lloc i queda dins del poble però al costat oest, prop d'on devia ser l'emplaçament original de la font del camí de Forès.
--Pere prlpz (disc.) 14:03, 26 juny 2020 (CEST)
thread_title:  Creus de terme de Conesa 

message: Aquest castell, ni està ni se l'espera. De proteccions desaparegudes ja tenim un grapat, però aquest fa pinta d'haver desaparegut abans de classificar-lo. La setmana passada vaig estar a Montargull i tot el poble està abandonat i enrunat, llevat l'església de Sant Jaume de Montargull, catalogada, que la mantenen uns voluntaris. Presumia que el castell era la casona més alta del poble, com passa en altres casos a la comarca (Ex.: Castell de la Cirera), però no. Les fotos que tenim com a "castell" mostren l'església i alguna ruïna veïna, i la resposta està en les imatges i descripció de la catalogació mateixa. Sembla que de la construcció només resta un tros de mur (que ja us dic que té 3 metres) que formava i forma part del contrafort de l'església des de que aquesta es va ampliar el s.XIV-XV i, per tant, indestriable de què és l'església i què el "castell". Pregunta: Ho fusionem tot plegat ?. És impossible mostrar i explicar el castell sense mostrar l'església i d'ell no podem explicar res de la morfologia, només tenim la història. Altra via seria descriure'l com "sense vestigis", com ja passa al Castell de Rauric (curiositat: ara és una estació meteorològica!) i no posar cap imatge. Ja direu que és més assenyat. amador (disc.) 16:28, 28 set 2020 (CEST)
replies: text: Sembla que és el mateix cas del castell d'Olorda.--Pere prlpz (disc.) 17:39, 28 set 2020 (CEST)
thread_title:  Castell de Montargull